Galli

Li Galli èranu l'antichi abbitanti dâ Francia, chiamata dê rumani Gallia, e èranu d'urìggini celtica.
Iddi non pupulavunu sulu la Francia ma macari lu Belgiu, parti dâ Girmania, l'Ulanda e l'Italia sittentriunali nzinu ô ciumi Rubbiconi.
Non èranu puliticamenti ncucchiati, ma sparturi 'n tanti tribbù sempri 'n verra ntra d'iddi, sippuru avìanu cultura e riliggioni assimigghianti.

 Etnònimu 

La palora latinu "Galli" veni dû grecu "Galatai", ca èranu nu nzemi di pupulazioni, d'urìggini cèltica, ca ammeri ô III sèculu a.C. si trasfireru ntâ Tracia e ntâ parti cintrali dâ Turchia. Prubbabbirmenti cô nomu Galati era saputa sèntiri sulu na tribbù di chiaddu, ca era la razza dî Celti, ma appoi stu nomu vinni usatu pi tutti.
Anveci la palora "Celti" , ca veni dô grecu "Κελτοί" (Keltòi), s'arrifireva ê genti ca li grechi attruvaru agghiri la citati di Marsigghia.
Li Galli foru difinitivamenti scunfiggiuti e appoi assimulati d'intra a lu mperu Rumanu doppu la guerra gàllica, 58-51 a.C., cunnuciuta di Cesari.

 Urìggini 

Li Galli facèvanu parti dâ famigghia Indueurupèa e si stabbileru apprima ntâ Girmania miridiunali e ntâ Francia Urientali, appoi, tra Lu VIII e Lu V sèculu a.C., pupularu li costi 'n facci a l'Ucèanu Attlànticu nzinu a la foci dô ciumi Renu.

 Galli nta l'Italia 

A pàrtiri dô V sèculu a.C. li Galli accuminciaru a attravirsari l'Alpi e si pusizziunaru  ntâ chianura Padana unni vìnniru a cuntattu chê vèniti e chî lìguri, pòpuli ca 'n parti assurberu.
Versu lu IV sèculu si spustaru cchiù a sud e si scuntraru cu l'Etruschi e ntô 388 a.C la tribbù dê Senoni attaccau la citati di Chiusi. Iddi stissi cumannati di Brennu, ntô 390 a.C. ( forsi 386) sacchiggiaru Roma e si firmaru difinitivamenti ntê Marchi unni funnaru la cità di Senigallia (Galli Senoni).

 Galli e Rumani 

Già ntô  IV sèculu li Galli avìanu stabbilutu nzidiamenti ntâ chianura Padana e di ddocu accuminciaru a attaccari a l'Etruschi e macari a li Rumani. A stu puntu la storia s'ancùcchia câ liggenna di Brennu: la tribbù dî Galli Senoni, cumannati di Brennu, avìa già accupatu tutti li terri ntra la Rumagna e lu Picenu e di ddocu attaccau la citati di Chiusi. Li citatini di ssa cità, scantati pi l'arrivu dê Galli, chiamaru a difisa li rumani. Allura lu sinatu rumanu  mannàu tri mmasciatura, ca appartinìanu a la famigghia dê Fàbbii, pi cuntrattari cu Brennu la paci, ma, nta ssu  mentri, li rumani non arristaru niutrali, aiànzi accuminciaru a mannari l'asèrcitu pi pigghiari pusizzioni. Brennu, allura, siddiatu pi la cunnutta dê rumani sacchiggiau Chiusi e accuminciau a marciari ammeri a Roma.
Lu sinatu rumanu allura ci mannau l'asèrcitu pi circari di firmari li Galli agghiri a lu ciumi Allia, ma lu 18 di giugnettu dô 390 a.C, Brennu arriniscìu a scunfiggìrili.
Arrivatu a stu puntu i cittadini di Roma accuminciaru a lassari a cittadi a s'a rifuggiarunu ntê cittadi vicinu. A Roma arristanu sulu i Sinaturi e patti di l'esercitu ca addifinneva a cullina do Campidogliu. Quannu i Galli trasenu nta cittadi ammazaru i Sinaturi e nta notti do 3 di Agostu ciccanu di  trasiri ammucciuni ntô campidogliu attravessu 'n passaggiu strittu. Ma pi futtuna de Rumani i papiri do Tempiu di Giununi s'accuggenu de Galli e accuminciaru a fari schifiu arrusbignannu i suddati. Chisti, accussi' arriniscenu a ghittari fora i barbari.
Ntô frattempu i Rumani, cumannati di Marcu Furiu Camillu, stavunu organizzannu a resistenza ntê campagni vicinu a cittadi e macari stavunu arriniscennu a scunfiggiri i Galli.
A stu puntu, Brennu, virennu i difficultadi d'arristare a Roma, avanzau na pruposta o Sinatu: iddu avissa abbannunato a cittadi sulu in cangiu di 1.000 libbra di Oru. I Rumani d'apprima accunzintenu, ma quannu s'addunanu ca i vilanzi erunu attruccati, accumuncianu a prutistari. Brennu, siddiatu, supra u piattu da vilanza ci iunciu a so spada e autri pisi e dissi a famusa frasi: "Vae victis!" (Guai e vinti). No frattempu arrivvau Marcu Furiu Camillu, ca 'mprecedenza avia statu avvisatu do pavamento do riscattu, e macari iddu ci misi a spasa supra e vilanza e arrispinniu a Brennu ricennucci: "Non auro, sed ferro, recuperanda est Patria" ( non cu l'oru ma co ferru s'ha savvari a Patria).
I Galli, ormai in periculu lassanu a Cittadi e s'addiriggerunu versu Bergamu, ca fu distrutta finu e pirimenti. I Rumani in festa, pi aviri ittatu fora i Galli, addicirenu di rari a Marcu Furiu Camillu u titulu di Pater Patrie (Patri da Patria). Ma u Sinatu, pinsannu ca i Galli prima o poi potianu turnari, addiciriu di mannari Titu Manliu contri i Galli pi scunfiggilli definitivamenti.

 La fini dê Galli 
Doppu i fatti ca successuru cu Brennu e i so Galli i Rumani non erunu chiu tranquilli di aviri nimici accussi vicinu a so cittadi. Accussi a pattiri do terzu Seculu accuuminciarunu a conquistari i territori de  Galli ca s'attruvavanu ntê Marchi e poi a nord do ciumi Po. Accussi tutta a zona da pianura padana vinni rumanizzata e fu fummata a provincia da Gallia Cisalpina. Ma i Rumani non si firmarunu alla sula Italia e ntô 121 fummarunu a prima pronvicia ntô territoiu da Gallia chiamata Gallia Transalpina, appoi Narbonese. Chista si stinneva do ciumi Rodanu finu e Pirinei e a so capitali era Narbo Martius (Narbonne).
Quannu Cesari arrivau da Gallia a situazioni era a seguenti: a patti mediterranea era de Rumani, de Pirinei finu o Ciumi Garonna c'era a pupulazioni di l'Aquitani, i Belgi stavanu ntô nord tra i ciumi Renu, Manna e Senna, tuttu u restu era de Galli.
Cesari, cu la so ambizioni aspittava sulu 'n pretestu pi accuminciari a verra e conquistari tutta a Gallia. U pretestu fu a migraziani di na pupulazioni, li Elvezi. Chisti ntô 58 a.C vulianu passari attraversu a Gallia Narbonesi pi stanziarisi ntô territoriu de Galli. Cesari era scantatu pi tri motivi: unu ca u terrenu lassatu liberu di l'Elvezi, cumprisu tra u ciumi Rodanu e u Lagu di Costanza, putia siri pigghiatu de Girmani e Cesari non vulia sta pupulazioni acussi vicina o territoriu rumanu; secunnu u cumannanti rumanu sapeva ca ntô passaggiu attraversu a Gallia Narbonese  sta pupulazioni avissa saccheggiatu u territoriu; terzu u territuriu ca li Elvezi avianu addicirutu di pigghiarisi appartineva a alleati de Romani e Cesari non vulia peddiri sti amici.
Accussi accuminciau a conquista da Gallia a arrurau finu o 48 a.C doppu ca Cesari appi assediatu a cittadi di Alesia unni si erunu arrifuggiati l'ultimi guerrieri gallici cumannati di Vercingetorige. Di stu mumentu in poi accuminciau l'assimilazioni de Galli e vinni a nasciri a cultura gallu-rumana ca arrurau finu all'arrivu de Franchi.
Si calcula ca cu sta vera Cesari ammazzau chiu di 'n miliuni di Galli e nautru tantu fu arridduciutu in schiavitu', numira mpressionanti su si pansa ca a populazioni da Francia ni ddi tempi era di 6-7 miliuni.
--Fabiumit (msg) 15:02, 30 Sitt 2008 (CEST)

 Pupulazioni da Gallia 

+ Pupulazioni da Gallia citati di CesariJean-Louis Brunaux Les Gaulois, Paris, Editions Les Belles Lettres, 2005 nomi Francisi  Lucalizzazioni Allobroges tra u Rodanu iautu e u Isere Ambarres Valli vascia da Saona Ambianos Valli da Somme Ambibarii Armorique (non e sicuru) Ambiliates(cunfusioni cu albini) Ambivarètes non si sapi , forsi ntô nord-est Andes rigioni Angers Arvernos Auvergne Atrebates rigioni da Arras Atuatuques Bélgica - rigioni da Namur Aulerques Brannovices ramu di li Aulerques non localizzati Aulerques Cénomans regioni di Mans Aulerques Eburovices regioni di Évreux Ausques regioni di Auch Belovacos regioni di Beauvais Bigerrions regioni di Bigorre Bituriges Berry Blannovii confusioni possibili cu li Aulerques Brannovices Boios straneri stallatisi cu li edui Cadurques Quercy Calètes Normandia Carnutos Beauce Caturiges Valli iauta di Durance Ceutrons Valle iauta di Isère Cocosates Aquitani Lucalizzati malamenti Coriosolites Côtes-d'Armor Diablintes Mayenne Eleutètes non lucalizzati, fossi ntra u Cantal e lu Aveyron Elusates Aquitani, regioni di Eauze Esubiens Calvados Gabales Gévaudan (oggi Lozère) Gates Aquitani, non lucalizzati Graiocèles regioni do Mont-Cenis Grudii Alliati di li nervios Eduens Nivernais, Morvan Helvètes montagni da Svizzira Helviens Vascia Ardéche y Cévennes Latobices Alliati di li Helvecios Lémovices Limousin Leuques Haute-Marne Lévaques alliati di li de los nervios Lexoviens Lieuvin, regioni di la Auge Lingons chianura Langres Mandubiens Auxois (Alésia) Médiomatriques Lorraine Meldes Brie Ménapes Belgiu - Fiandre Morins Boulonnais, Flandres occidentales Namnètes regiuni di Nantes Nantuates Valli Svizziri Nervios Belgiu - Hainaut, Brabant Nitiobroges regioni di Agen Osismes Finistère Parisios region di Paris Pétrocores Périgord Pictons Poitou Pleumoxii alliati di li nervii Ptianii Aquitani, non lucalizzati Rauraques regioni di Bâle Redones regioni di Redon Rèmes Champagne Rutènes regioni di Albi e di Rodez  Santons Saintonge Sédunes Svizzira - regioni di Sion Ségusiaves Forez Senones Beauce, Gâtinais Séquanes Franche-Comté, e na parti di la Haute-Alsace e di l'Ain Sotiates Aquitani, regioni di Sos Suesiones Soissonnais Tarbelles regioni di Tarbes Tarusates  Aquitani, regioni di Albret?  Tigurins alliati di li helvezi, non lucalizzati Trévires Luxemburgo, Girmania -Trêves Tulinges alliati di li helvezi, non lucalizzati Turons Touraine Unelles Cotentin Véliocasses Vexin Vellaves Velay Vénètes Morbihan Véragres Svizzira - regioni di Martigny Viromanduens Vermandois, Thiérache Vocates Aquitani, regioni di Buch Voconces Comtat, Prialpi di Provenza Volques Arécomiques Linguadoca Volques Tectosages Valli da Garonna iauta

Catigurìa:Francia
Catigurìa:Roma antica